Ir-Regolament tal-Kummissjoni (KEE) Nru 989/89
tas-17 ta' April 1989
li jikkonċerna l-kriterji ta' klassifika applikabbli għal anoraks (li jinkludu ġkieget għall-iskijar), ġkieket għar-riħ u oġġetti simili fil-kodiċi NM 6101, 6102, 6201 u 6202
IL-KUMMISSJONI TAL-KOMUNITAJIET EWROPEJ ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta' tariffi u statistika u dwar it-Tariffa Doganali Komuni [1], kif l-aħħar emendat bir-REGOLAMENT (KEE) Nru 20/89 [2], u, partikolarment, l-Artikolu 9 tiegħu,
Billi sabiex tiġi assigurata applikazzjoni uniformi tan-nomenklatura magħquda annessa mar-Regolament (KEE) Nru 2658/87, li għandu x'jaqsam ma' klassifika ta' tariffi ta' anoraks (li jinkludu ġgieget għall- iskijar), ġgieget għar-riħ u oġġetti simili li jaqgħu fost oħrajn, taħt kodiċi NM 6101, 6102, 6201 u 6202, huwa meħtieġ li jiġu speċifikati ċerti karatteristiċi ta' dawn il-ħwejjeġ;
Billi dawn l-oġġetti jaqgħu f'kategorija ta' ħwejjeġ li ġeneralment jintlibsu fuq ilbies ieħor u jassiguraw protezzjoni kontra t-temp;
Billi din il-protezzjoni ma tistax tiġi assigurata minn ħwejjeg bla kmiem jew bi kmiem qosra; għal din ir-raġuni huwa meħtieġ li jiġi speċifikat illi l-anoraks, ġgieget għar-riħ u oġġetti simili imsemmija hawn fuq għandhom ikollhom kmiem twal;
Billi l-Kumitat ta' Nomenklatura ma tax opinjoni fiz-żmien mogħti mill-President tiegħu,
ADOTTAT DAN IR-REGOLAMENT:
Artikolu 1
Dawk il-ħwejjeg biss li għandħom kmiem twal huma klassifikati bħala anoraks (li jinkludu ġgieget għall-iskijar), ġgieget għar-riħ u oġġetti simili li jaqgħu taħt kodiċi NM 6101, 6102, 6201 u 6202.
Artikolu 2
Dan ir-Regolament għandu jidħol fis-seħħ 21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u applikabbli direttament fl-Istati Membri kollha.
Magħmul fi Brussell, 17 ta'April 1989.